Kamol Jumaniyozov. Kamol Jumaniyozov (1989-yil, 13-iyul; Bogʻot tumani, Xorazm viloyati, Oʻzbekiston SSR, SSSR) ― Oʻzbek siyosatchisi, filolog. Ekologiya va atrof-muhitni muhofaza qilish qoʻmitasi aʼzosi. Oʻzbekiston Respublikasi Oliy Majlisining qonunchilik palatasi deputati. Oʻzbekiston Ekologik partiyasining aʼzosi. Biografiyasi. Jumaniyozov Kamol Komilovich 1989-yil 13-iyulda Xorazm viloyati Bogʻot tumanida tugʻilgan. 2012-yilda Urganch davlat universitetini nemis tili oʻqituvchisi mutaxassisligi boʻyicha tugatgan. Oʻsha yili u „Kamolot“ yoshlar ijtimoiy harakati Xorazm viloyati kengashining koordinatori sifatida ish boshladi. CC 2013-yildan 2019-yilgacha koordinator, soʻngra Oʻzbekiston ekologik harakati Xorazm viloyati hududiy boshqarmasi boshligʻi sifatida ishlagan. 2019-yilda Oʻzbekiston Ekologik partiyasining Xorazm viloyati hududiy partiya tashkiloti Kengashi Ijroiya qoʻmitasi raisi etib tayinlandi.